Items filtered by date: Ашәахьа, 29 Лаҵара 2023
Аҟәа. Лаҵарамза 29, 2023 шықәса. Аԥсныпресс. Асоциалтә каҭақәеи Telegram-каналқәеи рҿы иахьатәи амш иалагӡаны «иацы ахәылбыҽха инаркны ашьауӷатә ԥшаара Аусбарҭа аусзуҩцәа ауаа кны аусеилыргаанӡатәи аамҭалатәи аԥхьакырҭақәа рахь инаргоит. Џьоукы рыҩнынтәи идәылыргоит, даҽа џьоукых адәахьы икны иааргоит» ҳәа аинформациа аларҵәара мҩаԥысуан.
Ари аинформациа ахцәажәаразы Аԥсныпресс иҟанаҵаз аҳәарала, атәыла аҩныҵҟатәи аусқәа Рминистрра апресс-маҵзура аҩныҵҟатәи аусқәа Рминистрра аштаттә режим ала аус ауеит ҳәа адырра ҟанаҵеит.
«Азинеилагарақәеи ацәгьоурақәеи рыԥхьырҟәҟәаареи ауаажәларратә зинлеишәа ашьақәыргылареи ауааԥсыреи ареспублика иаҭаауа асасцәеи ршәарҭадара алыршареи иазкны системала ишьақәыргылоу аусмҩаԥгатәқәа мҩаԥысуеит.
Аҟәа. Лаҵарамза 29, 2023 шықәса. Аԥсныпресс. Лаҵарамза 30 рзы аоппозициатә политикатә мчрақәа рыла зымҩаԥгара азԥхьагәаҭоу амитинг инамаданы, апрокурор Хада Адгәыр Агрба атәыла ауааԥсыра рахь ааԥхьара ҟаҵо дықәгылеит.
«Ҳаҭыр зқәу ажәлар, аоппозициатә политикатә мчрақәа рхаҭарнакцәа рыла лаҵарамза 30, 2023 шықәса, асааҭ 14;00 азы, Аҟәа ақалақь Адраматә театр аҿаԥхьа зымҩаԥгара азԥхьагәаҭоу амитинг инамаданы, Ареспублика Аԥсны апрокуратура Хада ахьӡала – амитинг амҩаԥгараан азинлеишәа аиламгареи аиҿагылара аҟынӡа анамгареи рзы Шәара шәахь аҳәара ду ҟасҵоит», – ҳәа иҳәеит апрокурор Хада.
Аҟәа. Лаҵарамза 29, 2023 шықәса. Аԥсныпресс. Шьамтәылатәи Арабтәи Ареспублика ала Аԥсны Аҳәынҭқарра ахьыԥшымра азхаҵара ҟалеижьҭеи 5-шықәса аҵреи аҩ-ҳәынҭқаррак адипломатиатә еизыҟазаашьақәа рыбжьаҵареи инамаданы, Аԥсны адәныҟатәи аусқәа рминистр Инал Арӡынба Аԥсны ажәлар рахь ааԥхьара ҟаиҵеит.
«Лаҵарамза 29, 2018 шықәсазы Аԥсни Шьамтәылеи аҩганктәи азхаҵареи адипломатиатә еизыҟазаашьақәа рыбжьаҵареи рзы алаҳәара ҟарҵеит. Убри ала урҭ аԥсныжәлари Шьамтәыла ажәлари шықәсырацәала ирыбжьаз аимабзиаратә еизыҟазаашьақәеи аимадареи официалла ишьақәдырӷәӷәеит.
Аҟәа. Лаҵарамза 29, 2023 шықәса. Аԥсныпресс. Лаҵарамза 30 рзы аоппозициатә политикатә мчрақәа рыла зымҩаԥгара азԥхьагәаҭоу амитинг инамаданы, Аԥсны аҳәынҭқарратә шәарҭадара Амаҵзура ахантәаҩы Роберт Киут атәыла ауааԥсыра рахь ааԥхьара ҟаҵо дықәгылеит.
«Ҳаҭыр зқәу Аԥсны ажәлари ареспублика иаҭааз асасцәеи!
Ишыжәдыруа еиԥш, Аҟәа ақалақь Ахадара лаҵарамза 30 азы амассатә усмҩаԥгатәқәа рымҩаԥгаразы азин ҟанаҵеит. Адырра ҟаҳҵоит, аҳәынҭқарратә шәарҭадара Амаҵзура, азинмчы аҳәаақәа ирҭагӡаны, аҭынч массатә усмҩаԥгатәқәа рымҩаԥгараан ауааԥсыра рзинқәа рыхьчара иазкны аусмҩаԥгатәқәа ркомплекс шынанагӡало.
Аҟәа. Лаҵарамза 29, 2023 шықәса. Аԥсныпресс. 2023 шықәса инаркны агәабзиарахьчара Аминистрра атәылауаа Аԥсны анҭыҵ рыхәшәтәра иақәхарџьит 41 млн. мааҭ, 513-ҩык урыстәылатәи ахәышәтәырҭақәа рҿы амедицинатә цхыраара роуит.
Атәылауаа Аминистрра ахь изыдҵаало азҵаарақәа рӷьырак акардиологиа, анеирохирургиа, офтальмологиа, ашьа-датә хирургиеи атравматологиеи ирыдҳәалоуп.
«Ҳара есышықәса ҳреспублика ахәышәтәырҭақәа рҿы амедицинатә цхыраара аҩаӡара ашьҭыхра ҳаҿуп. Аха убри аан уеизгьы ҳтәылауаа аҳәаанырцә иандәықәаҳҵогьы ыҟоуп. Агәабзиарахьчара – ҳҳәынҭқарра анапхгара азы хадара злоу усхкны иҟоуп. Ус еиԥш ахыдҵа ҳҿаԥхьа иқәыргылоуп, ҳаргьы уи иҳалшо ала анагӡара ҳҽазаҳшәалоит», – ҳәа Аԥсныпресс акорреспондент диҿцәажәо иҳәеит агәабзиарахьчара аминистр Едуард Быҭәба.
Сухум. 29 мая 2023. Апсныпресс. Пять лет назад, 29 мая 2018 года Республика Абхазия и Сирийская Арабская Республика объявили о взаимном признании и установлении дипломатических отношений между двумя странами на уровне посольств.
Аҟәа. Лаҵарамза 29, 2023 шықәса. Аԥсныпресс. Лаҵарамза 27-28 рзы Ржев ақалақь аҿы имҩаԥысуан азҟазацәа рыбжьара самбо азы XXX Урыстәыла ачемпионат. Атурнир рхы аладырхәит Урыстәыла 30 регион аҟынтәи 400-ҩык инареиҳаны асамбистцәа-азҟазацәа. Аицлабрақәа ирылахәын аԥснытәи аспортсменцәагьы, асамбистцәа Бориси Алиаси Багаҭелиа. Урҭ ари атурнир аҿы ахьтәы медалқәа роуит.
Борис Багаҭелиа акапантә категориа 97+ кь. (М7) иаҵанакуаз рыбжьара аиааира игеит, Алиас Багаҭелиа (М2) – акапантә категориа 98 кь. иаҵанакуа рыбжьара. Анаҩс, аԥснытәи аспортсменцәа ҳазҭоу ашықәс, жьҭаарамзазы Ҟазахсҭан имҩаԥысраны иҟоу адунеи ачемпионат рҽазыҟарҵалоит, ҳәа адырра ҟанаҵоит Аԥсны аҿари аспорти рызҵаарақәа рзы Аҳәынҭқарратә Еилакы.
Сухум. 29 мая 2023. Апсныапркесс. Руководители республики возложили цветы к могиле второго президента Абхазии.
Почтить память Сергея Васильевича Багапша в село Джгярда Очамчырского района, где он похоронен, приехали президент Аслан Бжания, вице-президент Бадра Гунба, спикер Парламента Лаша Ашуба, руководитель Администрации президента Джансух Нанба, посол России в Абхазии Михаил Шургалин, члены правительства, депутаты Парламента, представители общественности, школьники.
Аҟәа. Лаҵарамза 29, 2023 шықәса. Аԥсныпресс. Ареспублика анапхгараҭара ахаҭарнакцәа Аԥсны Аҩбатәи Ахада инышәынҭра аҿы ашәҭ шьыҵәрақәа шьҭарҵеит.
Сергеи Уасил-иԥа Багаԥшь ҳаҭырла дыргәаладыршәарц Очамчыра араион Џьгьарда ақыҭан инеит Аҳәынҭқарра Ахада Аслан Бжьаниа, Ахада Ихаҭыԥуаҩ Бадра Гәынба, Жәлар Реизара-Апарламент Аиҳабы Лаша Ашәба, Аҳынҭқарра Ахада Иусбарҭа Аиҳабы Џьансыхә Нанба, Аԥсны иҟоу Урыстәыла Ацҳаражәҳәаҩ Михаил Шургалин, атәыла Анапхгара ахаҭарнакцәа, Апарламент адепутатцәа, ауаажәларра рхаҭарнакцәа, ашколхәыҷқәа.
Аҟәа. Лаҵарамза 29, 2023 шықәса. Аԥсныпресс. Аоператив-ԥшааратә усмҩаԥгатәқәа рымҩаԥгара иалҵшәаны, Аԥсны аҩныҵҟатәи аусқәа Рминистрра ашьауӷатә ԥшаара Аусбарҭа аусзуҩцәа дааныркылеит Ҭырқәтәыла атәылауаҩ Аидын Ахмеҭ ишьраҿы игәҩароу, 1987 шықәсазы ииз Азербаиџьан атәылауаҩ Дадашов Ниџьаҭ Ибрагим-оглы.